**Azərbaycan Milli Elmlər Akademiyası**

**“Magistr-2019” müsabiqəsini**

**elan edir**

Azərbaycan Milli Elmlər Akademiyasının prezidentinin 31 yanvar 2019-cu il tarixli 58 nömrəli sərəncamına əsasən “Magistr-2019” müsabiqəsi elan olunur. Müsabiqənin keçirilməsində əsas məqsəd AMEA-da magistratura təhsilini daha da təkmilləşdirmək, magistrantların elmi nailiyyətlərinin və yaradıcılıq potensialının artırılmasına dəstək vermək, təhsildə, elmdə yüksək nəticələr göstərən, intellekti və bacarığı ilə fərqlənən istedadlı gəncləri həvəsləndirməkdir.

Müsabiqədə AMEA-nın magistraturasında təhsil alan tələbələr iştirak edə bilərlər. Yekunda ən yüksək nəticə göstərmiş üç magistrant mükafatlandırılacaq. Qaliblərin mükafatlandırılması onların hər birinə müvafiq diplom verilməklə aşağıdakı qaydada aparılacaq:

I yer – 1500 manat;

II yer – 1000 manat;

III yer – 500 manat.

Müsabiqədə iştirak etmək üçün magistrantlar **Ərizə formasını** müəyyən olunmuş qaydada doldurub (ərizələr müvafiq institutun təhsil şöbəsinin rəhbəri və elmi katibi tərəfindən təsdiq olunmalıdır) təhsil aldığı institutun direktorunun müşayiət məktubu ilə birlikdə 2019-cu il fevralın 25-dək AMEA Rəyasət Heyəti aparatının Elm və Təhsil Baş İdarəsinə təqdim etməlidirlər.

İştirakçı ərizələri 12 ölçülü Arial şrifti ilə, 1 intervalla doldurulmalıdır. Uyğun məlumat olmadığı təqdirdə müvafiq bölmə boş saxlanılır. Ərizələr elektron formada (amea.magistratura@gmail.com) və kağız üzərində təqdim olunmalıdır.

 Ünvan: AZ1143, Bakı ş., H.Cavid pr., 31.

Tel.: (+994 12) 539 20 35, (+994 12) 537 23 97.

Email: amea.magistratura@gmail.com (elektron məktubda mövzu yerində “**Magistr-2019 müsabiqəsi üçün”** qeyd olunmalıdır).

**Əlavə**

**AMEA-nın “Magistr-2019” müsabiqəsində iştirak üçün**

**ƏRİZƏ FORMASI**

|  |  |  |
| --- | --- | --- |
|  | Adı, soyadı və atasının adı |  |
|  | Təhsil aldığı elmi müəssisə |  |
|  | Kurs |  |
|  | İxtisas |  |
|  | E-mail  |  |
|  | Mobil telefon |  |
|  | Magistraturaya qəbul zamanı topladığı bal |  |
|  | Elmi tədqiqat mövzusunun adı  |  |
|  | Elmi tədqiqat işinin qısa xülasəsi | *Həcmi bir vərəqdən (A4) çox olmamalıdır. Xülasədə elmi tədqiqat işinin aktuallığı, istifadə olunan üsul və yanaşma, həmçinin elmi nəticəyə aid qısa məlumat verilməlidir.* |
|  | **I, II və III semestrlər** üzrə ÜOMG  | *(İmtahan balı cədvəlinin surəti ərizəyə əlavə olunmalıdır)* |
|  | Elmi tədbirlərdə, müsabiqələrdə və s. iştirak (iştirakla bağlı sənədlərin surətləri)  | *Ölkə/şəhər, hansı proqram/layihə və s. çərçivəsində keçirilib, keçirilmə tarixi.* |
|  | Elmi layihələrdə iştirak | *Layihənin adı, rəhbər (lər), aid olduğu elm sahəsi, qısa annotasiyası, icra müddəti, maliyyələşdirən təşkilat, maliyyə vəsaitinin ümumi məbləği. Layihədə iştirakın növü.* |
|  | İctimai tədbirlərdə iştirak(iştirakla bağlı sənədlərin surətləri) | *Tədbirin adı, təşkilatçısı, keçirildiyi ölkə/şəhər və tarix(lər), iştirakın növü.* |
|  | Təcrübəkeçmədə iştirak(sertifikatın surəti) | (*sertifikatın surəti ərizəyə əlavə olunmalıdır)* |
|  | Elmi əsərləri(surətləri) | ***Məqalədirsə:****Müəllif(lər), məqalənin adı, nəşrin adı (“Web of Science”a daxildirsə, qeyd olunmalı və impakt faktoru göstərilməlidir), nömrəsi, ili, məqalə hansı səhifədədir.* ***Elmi forum materialıdırsa:****Müəllif(lər), məruzənin və ya tezisin adı. Konfransın, simpoziumun və s. adı. Ölkə/şəhər, il, səhifə.* |

**Diqqət!** Ərizələr müvafiq institutun təhsil şöbəsinin rəhbəri və elmi katibi tərəfindən təsdiq

 olunmalı və institutun direktorunun müşayiət məktubu ilə AMEA Rəyasət Heyəti

 aparatının Elm və Təhsil Baş İdarəsinə təqdim olunmalıdır.